અરમાનથી લઈને શેખર ‘સુપરસ્ટાર’નું મ્યુઝિક પાર્થ ઠક્કરે આપ્યું છે. અઢળક ફિલ્મોમાં મ્યુઝિક આપી ચૂકેલા પાર્થે આ ફિલ્મના મ્યુઝિક માટે બૉલીવુડના ખ્યાતનામ મ્યુઝિક-ડિરેક્ટર અરમાન મલિક, મ્યુઝિક-કમ્પોઝર વિશાલ-શેખર ફેમ શેખર રવજિયાણી અને ગુજરાતી રૉકસ્ટાર અરવિંદ વેગડા પાસે ગીતો ગવડાવ્યાં છે. આ અગાઉ આ ધુરંધરોએ ક્યારેય કોઈ ગુજરાતી ફિલ્મ માટે ગીતો ગાયાં નહોતાં તો ગુજરાતી રૉકસ્ટાર અરવિંદ વેગડાને પણ આ જ વાત લાગુ પડે છે. અરવિંદ વેગડાએ કહ્યું હતું કે ‘ચોવીસ કૅરૅટના સોનામાં જેટલી શુદ્ધતા હોય એટલી જ શુદ્ધતા આ ફિલ્મના મ્યુઝિકમાં છે અને પૂર્ણપણે ગુજરાતી ફિલ્મનું મ્યુઝિક છે.’